BDMS รายได้รักษาผู้ป่วยทะลัก! ดันกำไร Q1 โตแรง 157% แตะ 3.4 พันลบ.
BDMS รายได้รักษาผู้ป่วยทะลัก!  ดันกำไร Q1 โตแรง 157% แตะ 3.4 พันลบ. จากช่วงเดียวกันปีก่อน 1.33 พันลบ. 
BDMS รายได้รักษาผู้ป่วยทะลัก!  ดันกำไร Q1 โตแรง 157% แตะ 3.4 พันลบ. จากช่วงเดียวกันปีก่อน 1.33 พันลบ.
11 พ.ค. 2565

บริษัท กรุงเทพดุสิตเวชการ จำกัด(มหาชน) หรือ BDMS รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565 มีดังนี้

โดยกำไรเพิ่มขึ้นเนื่องจากบริษัทมีรายได้จากการดำเนินงานรวม 23,159 ล้านบาท เติบโต 42% จากไตรมาส 1/2564 สาเหตุหลักมาจากการเพิ่มขึ้นของรายได้จากผู้ป่วยทั้งชาวไทย 38% และชาวต่างชาติ 72% ทั้งนี้การเติบโตของรายได้ผู้ป่วยชาวไทยเป็นผลมาจากจำนวนผู้ติดเชื้อ COVID-19 ที่เพิ่มขึ้นตั้งแต่เมษายน ปี 2564 และการกลับมารักษาพยาบาลของผู้ป่วยทั่วไปที่ไม่เกี่ยวกับ COVID-19
สำหรับรายได้จากผู้ป่วยต่างชาติมีการเติบโตดีขึ้นมากจากการฟื้นตัวของนักท่องเที่ยวเชิงสุขภาพ (Fly-in Patient) และ ผู้ป่วยชาวต่างชาติที่ทำงานในประเทศไทย (Expatriate) ด้วยเหตุนี้ส่งผลให้อัตราการครองเตียงโดยรวมเพิ่มขึ้นจาก 46% ในไตรมาส 1/2564 เป็น 80% ในไตรมาส 1/2565